Diari Oficial de la Generalitat Valenciana


Sumari del DOGV 7800, del 08-06-2016 (2016/3602)

RESOLUCIÓ de 18 de maig de 2016, de la Conselleria d'Educació, Investigació, Cultura i Esport, per la qual es modifica l'autorització per canvi en el cicle, etapa o nivell educatiu autoritzats al centre docent privat d'Educació Infantil, Primària i Secundària Escuelas Profesionales de Artesanos, de València.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7800

Data del DOGV
:   08-06-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/3602


Data del document
:   18-05-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 18 de maig de 2016, de la Conselleria d'Educació, Investigació, Cultura i Esport, per la qual es modifica l'autorització per canvi en el cicle, etapa o nivell educatiu autoritzats al centre docent privat d'Educació Infantil, Primària i Secundària Escuelas Profesionales de Artesanos, de València.  
 [2016/3602]  
L'expedient ha sigut iniciat a instància del representant de la titularitat del centre privat d'Educació Infantil, Primària i Secundària Escuelas Profesionales de Artesanos, de València, número de codi 62598937, que sol·licita l'autorització de la Formació Professional Bàsica i el canvi de torns del cicle formatiu de grau mitjà d'Electromecànica de Vehicles Automòbils.  
Vist l'informe favorable de la Direcció General de Centres i Personal Docent, de 9 de novembre de 2015, respecte a l'adequació de les instal·lacions proposades quant a espais educatius.  
Vista la proposta favorable de la direcció territorial competent en matèria educativa, que inclou els informes favorables de la Unitat Tècnica de Construccions respecte a les instal·lacions, i de la Inspecció educativa respecte a la relació del professorat i les seues titulacions, de conformitat amb la normativa aplicable.  
Vista la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària (BOE 12.03.2010); el Reial Decret 1147/2011, de 29 de juliol, pel qual s'estableix l'ordenació general de la Formació Professional del sistema educatiu (BOE 30.07.2011); el Reial Decret 127/2014, de 28 de febrer, pel qual es regulen aspectes específics de la Formació Professional Bàsica dels ensenyaments de Formació Professional del sistema educatiu, s'aproven 14 títols professionals bàsics i es fixen els seus currículums bàsics (BOE 05.03.2014), i el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris (BOE 09.04.1992), modificat pel Reial Decret 131/2010, de 12 de febrer (BOE 12.03.2010).  
Vista la proposta del director general de Centres i Personal Docent de data 29 de febrer de 2016, i de conformitat amb aquesta; en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut de l'article 4 del Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport (DOCV 22.09.2015), resolc:  
  
  
Primer  
Modificar l'autorització del centre que s'indica a continuació en els termes que s'hi especifiquen:  
Codi: 03106911.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Escuelas Profesionales de Artesanos.  
Titularitat: Escuelas Profesionales de Artesanos, Fundació de la Comunitat Valenciana.  
Domicili: avinguda del Regne de València, números 40 i 42.  
Localitat: València (46856).  
Província: València.  
Modificació que s'autoritza:  
- Autorització de la Formació Professional Bàsica.  
Família: Transport i Manteniment de Vehicles.  
1 cicle (1r i 2n curs) de Manteniment de Vehicles (codi de l'ensenyament 9458676570W), amb 30 llocs escolars per curs, en torn de matí.  
  
- Modificació de l'autorització del següent cicle formatiu per canvi de torns, de la manera següent:  
  
Cicle formatiu de grau mitjà:  
Família: Transport i Manteniment de Vehicles.  
- 1 cicle (1r i 2n curs) d'Electromecànica de Vehicles Automòbils (codi de l'ensenyament 73517748450), amb 30a llocs escolars per curs, en torn de vesprada.  
Es manté la resta de la composició del centre.  
  
Segon  
Quant a la modificació de convenis o concerts educatius subscrits amb el centre, caldrà ajustar-se al que disposa l'article 35 de l'Ordre 7/2013, de 30 de gener, de la Conselleria d'Educació, Cultura i Esport, per la qual s'estableix el procediment que han de seguir els centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga, o modificació, i s'aproven els models de documents administratius en què s'han de formalitzar els esmentats convenis o concerts (DOCV 31.01.2013), publicats en la Resolució de 4 de març de 2015, de la Conselleria d'Educació, Cultura i Esport, per la qual es publiquen els models de documents administratius i addendes a subscriure per els centres privats concertats (DOCV 10.03.2015), segons el que disposa l'Ordre 3/2015, de 28 de gener.  
  
Tercer  
La present autorització donarà lloc a les inscripcions corresponents en el Registre de Centres Docents de la Comunitat Valenciana.  
  
Quart  
La present resolució tindrà efectes des de la data en què es dicta; no obstant això, els seus efectes acadèmics s'han de considerar referits al pròxim curs escolar.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la notificació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de la publicació en el Diari Oficial de la Comunitat Valenciana.  
  
València, 18 de maig de 2016. El conseller d'Educació, Investigació, Cultura i Esport: Vicent Marzà Ibáñez.